text: De bygger vindmøller af skrot
  28 maj 2014 kl. 17.00
  Ingeniørstuderende på Alsion i Sønderborg fik en opgave: Byg en energihøster af skrot.
  Og ikke nok med det: Brug så meget elektronikskrot og genbrugsmateriale som muligt.
  Hovedtanken bag opgaven var bl.a. at få genbrugt noget af alt den elektronikskrot, som den moderne verden leverer i overflod.
  Energihøsterne skal kunne bruges herhjemme for at være med til f.eks. at reducere CO2, genbruge mere og spare penge.
  Men de skal også kunne bruges i u-lande, hvor der normalt ikke er en sikker strømforsyning. Lidt lys om aftenen og om natten kan betyde en kæmpe forskel for mange fattige - f.eks. børn, der har brug for lys til lektielæsning om aftenen.
  